CELEX: 32013D0345
Language: lt
Date: 1372636800000
Title: 2013/345/ES: 2013 m. liepos 1 d. Tarybos sprendimas, kuriuo iš dalies keičiamos Tarybos darbo tvarkos taisyklės

2.7.2013   
            
            
               LT
            
            
               Europos Sąjungos oficialusis leidinys
            
            
               L 183/11
            
         TARYBOS SPRENDIMAS
   2013 m. liepos 1 d.
   kuriuo iš dalies keičiamos Tarybos darbo tvarkos taisyklės
   (2013/345/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 240 straipsnio 3 dalį,
   kadangi:
   
               (1)
            
            
               prie Sutarčių pridėto Protokolo (Nr. 36) dėl pereinamojo laikotarpio nuostatų 3 straipsnio 3 dalies pirmoje ir ketvirtoje pastraipose nustatyta, kad iki 2014 m. spalio 31 d., kai Tarybai reikia aktą priimti kvalifikuota balsų dauguma, ir jei to reikalauja Tarybos narys, turi būti patikrinama, ar kvalifikuotą balsų daugumą sudarančios valstybės narės atstovauja ne mažiau kaip 62 % bendro Sąjungos gyventojų skaičiaus;
            
         
               (2)
            
            
               tas procentas apskaičiuojamas remiantis Tarybos darbo tvarkos taisyklių (1) (toliau – Darbo tvarkos taisyklės) III priedo 1 straipsnyje nustatytais gyventojų skaičiais;
            
         
               (3)
            
            
               2013 m. sausio 14 d. Taryba priėmė Sprendimą 2013/37/ES (2), kuriuo iš dalies keičiamos Darbo tvarkos taisyklės, kad nuo 2013 m. sausio 1 d. būtų atnaujinti Darbo tvarkos taisyklių III priedo 1 straipsnyje nurodyti skaičiai, kaip reikalaujama to priedo 2 straipsnio 2 dalyje;
            
         
               (4)
            
            
               Kroatijos Respublikai įstojus į Sąjungą, Darbo tvarkos taisyklių III priedas turėtų būti iš dalies pakeistas, kad būtų atsižvelgta į jos gyventojų skaičių,
            
         PRIĖMĖ ŠĮ SPRENDIMĄ:
   1 straipsnis
   Darbo tvarkos taisyklių III priedo 1 straipsnyje pateikiama lentelė iš dalies keičiama taip:
   
               1)
            
            
               po Airijai skirto įrašo įterpiamas šis naujas įrašas:
               
                           „Kroatija
                        
                        
                           4 398,2“;
                        
                     
         
               2)
            
            
               įrašas skiltyje „Iš viso“ pakeičiamas šiuo įrašu:
               
                           „Iš viso
                        
                        
                           508 077,9“;
                        
                     
         
               3)
            
            
               įrašas skiltyje „Mažiausias skaičius (62 %)“ pakeičiamas šiuo įrašu:
               
                           „Mažiausias skaičius (62 %)
                        
                        
                           315 008,3“.
                        
                     
         2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2013 m. liepos 1 d.
   
      Priimta Briuselyje 2013 m. liepos 1 d.
      
         
            Tarybos vardu
         
         
            Pirmininkas
         
         L. LINKEVIČIUS
      
   
   
      (1)  2009 m. gruodžio 1 d. Tarybos sprendimas 2009/937/ES, patvirtinantis Tarybos darbo tvarkos taisykles (OL L 325, 2009 12 11, p. 35).
   
      (2)  OL L 16, 2013 1 19, p. 16.